Vsebina

# Pretvori besedilo v tabelo

Pretvori izbrano besedilo v tabelo ali izbrano tabelo v besedilo.

Za dostop do tega ukaza ...

Izberite Tabela – Pretvori – Besedilo v tabelo.

Možnosti, ki so na voljo v tem pogovornem oknu, so odvisne od vrste pretvorbe.

## Loči besedilo pri

Ločilo, kot npr. tabulator, označuje meje stolpcev v izbranem besedilu. Vsak odstavek v izboru se v tabeli pretvori v vrstico. Podobno je tudi, ko tabelo pretvarjate v besedilo; oznake stolpcev se spremenijo v znake, ki jih določite, vsaka vrstica pa se pretvori v ločen odstavek.

### Tabulatorji

Pretvori besedilo v tabelo z uporabo tabulatorjev kot oznak stolpcev.

### Podpičja

Pretvori besedilo v tabelo z uporabo podpičij (;) kot oznak stolpcev.

### Odstavek

Pretvori besedilo v tabelo z uporabo odstavkov kot oznak stolpcev.

### Drugo:

Pretvori besedilo v tabelo z upoštevanjem znaka, ki ga vnesete v polje kot oznako stolpca.

### Polje z besedilom

Vnesite znak, ki naj predstavlja oznako stolpca.

### Enake širine stolpcev

Ustvari stolpce enake širine, ne glede na položaj oznake stolpca.

## Samooblikovanje

Odpre pogovorno okno Samooblikovanje, kjer lahko izberete vnaprej določeno postavitev tabele.

## Možnosti

### Naslov

Oblikuje prvo vrstico nove tabele kot naslov.

### Ponovi naslov

Ponovi naslov tabele na vsaki strani, čez katere se razteza tabela.

### Prve ... vrstice

Ponovi prvih n vrstic kot glavo tabele.

### Ne razdeli tabele

Ne razdeli tabele prek več strani.

### Obroba

Tabeli in celicam tabele doda obrobo.